Sanna Marin verður yngsti forsætisráðherra heims Marin var valin á flokksfundi Jafnaðarmanna í gær til að taka við embætti forsætisráðherra og búist er við að hún taki við embættinu í vikunni . Þeir flokkar sem mynda samsteypustjórn undir forystu Marin eru Jafnaðarmannaflokkurinn , Græningjar , Miðflokkurinn , Vinstra sambandið og Sænski þjóðarflokkurinn . Sanna Marin hefur gegnt embætti samgöngu - og fjarskiptaráðherra frá því í júní á þessu ári . Hin 34 ára gamla Sanna Marin , núverandi samgönguráðherra Finnlands , mun taka við embætti forsætisráðherra í vikunni en þetta kemur fram í frétt BBC um málið . Þegar hún tekur við embættinu mun hún verða yngsti sitjandi forsætisráðherra heims . Þrátt fyrir að vera ung hefur Marin töluverða reynslu af stjórnmálum en hún varð borgarstjóri í borginni Tampere í suður-Finnlandi þegar hún var aðeins 27 ára gömul , varð síðan þingmaður árið 2014 og hefur hún verið samgöngu - og fjarskiptaráðherra frá því í júní á þessu ári . Jafnaðarmenn kusu Marin til að taka við embættinu í gær . Fréttablaðið / AFP Þurfa að byggja upp traust Jafnaðarmenn völdu hana til að taka við embættinu í gær eftir að fyrrum forsætisráðherrann Antti Rinne hætti á dögunum þar sem einn flokkur í ríkisstjórn lýsti vantrausti á hann . Við tekur fimm flokka stjórn undir forystu Marin en leiðtogar flokkanna eru allar konur . Þeir flokkar sem koma til með að mynda ríkisstjórn eru Jafnaðarmannaflokkurinn , Græningjar , Miðflokkurinn , Vinstra sambandið og Sænski þjóðarflokkurinn . Ekki er búist við að miklar breytingar verði á stefnu en Marin sagði þó að ríkisstjórnin ætti mikla vinnu fyrir höndum við það að byggja upp traust .